Jesaya 38 | Beibele Inthaneteng | Phetolelo ya Lefase le Lefsa
38 Mehleng yeo Hesekia a babja wa go hwa.+ Ke moka moporofeta Jesaya+ morwa wa Amotse a tla go yena gomme a re go yena: “Se ke seo Jehofa a se boletšego: ‘Nea ba lapa la gago ditaelo,+ gobane wena o tlo hwa gomme o ka se phele.’”+ 2 Hesekia ge a ekwa seo a phekgoga a lebiša sefahlego sa gagwe lebotong+ a rapela Jehofa+ 3 a re: “Ke a go lopa, wena Jehofa, hle gopola+ kamoo ke sepetšego+ ka go botega pele ga gago+ le ka pelo ka moka,+ gomme ke dirile seo se lokilego mahlong a gago.” Ke moka Hesekia a lla gabohloko.+ 4 Bjale lentšu+ la Jehofa la tlela Jesaya, la re: 5 “Sepela gomme o re go Hesekia: ‘Se ke seo Jehofa Modimo wa Dafida rakgolokhukhu+ wa gago a se boletšego: “Ke kwele thapelo ya gago.+ Ke bone megokgo ya gago.+ Matšatšing a gago ke go okeletša nywaga e lesomehlano;+ 6 ke tla hlakodiša wena le motse wo seatleng sa kgoši ya Asiria, e bile ke tla lwela motse wo.+ 7 Se ke seka go wena seo se tšwago go Jehofa sa gore Jehofa o tla phethagatša lentšu leo a le boletšego:+ 8 Bjale ke dira gore moriti wo o bego o theogetše fase manamelong a Ahasi wo o dirwago ke letšatši+ o boele morago ka dikgato tše lesome.”’”+ Ke moka moriti wa tloga mo o bego o theogetše gona wa boela morago ganyenyane-ganyenyane ka dikgato tše lesome.+ 9 Le ke lengwalo la Hesekia kgoši ya Juda ge a be a babja+ le ge a be a fodile bolwetšing bja gagwe.+ 10 Nna ke itše: “Ke tla tsena dikgorong+ tša Bodulabahu* bogareng bja matšatši a ka.Ke tla amogwa nywaga ya ka yeo e šetšego.”+ 11 Ke itše: “Nka se bone Jah, yena Jah, nageng ya ba phelago.+Nka se sa lebelela batho, ke tla ba ke na le badudi ba nageng ya lehu. 12 Bodulo bja ka bo rutlolotšwe+ gomme bja tlošwa go nna go etša tente ya badiši.Ke phuthile bophelo bja ka go fo etša ge mologi a phutha mašela;Ke tla kgaolwa+ bjalo ka ge go kgaolwa ditlhale tše di bapotšwego tšeo go logelelwago go tšona.O nkgafa go tloga mosegare go ba go fihla bošego.+ 13 Ke ikhomoditše go ba go fihla mesong.+Modimo o duletše go roba marapo a ka ka moka, go etša tau;+O nkgafa go tloga mosegare go ba go fihla bošego.+ 14 Ke tswirinya bjalo ka peolwane le rankgwetšhe;+Ke kuruetša go etša leeba.+Mahlo a ka a lebeletše kua godimo ka go lapa:+‘Jehofa, ke imetšwe. Nkimolle hle.’+ 15 Ke tla re’ng, gona Modimo o tla mpotša eng?+Yena o bile o gatile mogato.+Ke itshepelela ka boikokobetšo nywageng ka moka ya bophelo bja ka ke kwele bohloko moyeng.+ 16 ‘Jehofa, batho ba phela ka baka la gago; go etša ge ba bangwe ka moka ba phela, moya wa ka o phela ka baka la gago.+O tla mphodiša gomme wa mphediša.+ 17 Bonang! Go e na le gore ke be le khutšo ke bile le tše bohloko kudu;+Wena o ile wa kgomarela moya wa ka gomme wa o efoša moleteng wa tshenyego.+Ka gobane o lahletše dibe tša ka ka moka ka morago ga gago.+ 18 Ka gobane Bodulabahu* bo ka se go rete;+ lehu lona le ka se go tumiše.+Bao ba theogelago moleteng ba ka se holofele go botega ga gago.+ 19 Ba ba phelago bona, ke bona ba kgonago go go reta,+Go etša ge ke go reta lehono.+Tate a ka nea barwa ba gagwe tsebo+ mabapi le go botega ga gago. 20 Jehofa, etla o mphološe,+ re tla bapala dikoša tša diletšo+Mehla yohle ya bophelo bja rena ntlong ya Jehofa.’”+ 21 Jesaya a re: “A ba tšee senkgwa sa makwapi a mago gomme ba se papatletše sekakung+ gore a fole.”+ 22 Go sa le bjalo Hesekia a re: “Seka sa gore ke tla rotogela ntlong ya Jehofa ke sefe?”+